Flavkapa manako

La flavkapa manakoOrnitologia taksonomio. () estas unutipa birdospecio el la familio de pipredoj. Ĝi troviĝas en Sudameriko.

Taksonomio
Laŭ AviListAviList v2025, konsultita la 5-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Chloropipo Cabanis, JL; Heine, F, 1860
Chloropipo flavicapilla (Sclater, PL, 1852) - flavkapa manako

Etimologio
La scienca genra nomo Chloropipo estas kunmetaĵo de 2 antikvaj grekaj vortoj, χλωρός (kloros = "helverda" aŭ "flavaverda"), kaj πιπώ (pipo) kiu estas sinonimo de πίπρα (pipra = "eta birdo") per kiu estis konstruita la nomo de la familio pipredoj. Tiu vorto aludas la flavaverdan plumaran koloron de la masklo de la tipa specio, la flavkapa manako, prezentita ĉi tieBirds of the World, Yellow-headed Manakin..

La specia epiteto flavicapilla estas kunmetaĵo de 2 latinaj vortoj, flāvus (= "flava"), kaj căpillus (= "hararo"), pro la flava koloro de la plumaro ĉe la kapo de la masklo.

Aspekto
La flavkapa manako estas 12 ĝis 13 cm longa kaj pezas 15,3 ĝis 19,5 g. Ambaŭ seksoj havas similan plumaron. Plenkreskaj maskloj havas orflavajn kronon kaj nukon; la cetero de iliaj supraj partoj estas brile olivkoloraj. Iliaj vizaĝo, gorĝo kaj brusto estas pli palaj kaj pli flave oliveckoloraj kaj ilia ventro palflava. Plenkreskaj inoj havas pli senbrilajn kaj malpli flavajn kapon kaj bruston ol maskloj. Ambaŭ seksoj havas pal-oranĝajn ĝis ruĝajn irisojn, nigrecan supran makzelon, bluecan grizan mandiblon kaj grizajn krurojn kaj piedojn. Junuloj similas al plenkreskaj inoj sed estas ĝenerale pli senbrilaj.Snow, D., G. M. Kirwan, kaj C. J. Sharpe (2020). Yellow-headed Manakin (Chloropipo flavicapilla), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  alirita la 15an de Oktobro 2025

Disvastiĝo kaj habitato
La flavkapa manako troviĝas malkontinue en subtropikaj areoj de Andoj en uesta Kolombio kaj nordcentra Ekvadoro. Ĝi vivas en humidaj montarbaroj kaj maturaj duarangaj arbaroj, je 1200–2400 m en Kolombio kaj ĉirkaŭ 1500–2100 m en Ekvadoro.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko